UVA lúče prenikajú do hlbších vrstiev kože. V koži vyvolávajú tvorbu voľných radikálov, ktoré sú príčinou oxidačného stresu a môžu viesť k nepriamemu poškodeniu DNA (v priebehu času voľné radikály modifikujú bunkovú DNA). Najčastejšie je UVA žiarenie spájané s fotostarnutím (predčasným starnutím pokožky vplyvom slnečného žiarenia). Môže byť tiež spúšťacím faktorom slnečných alergií, ako je polymorfná svetelná erupcia (PLE).
UVB lúče poskytujú energiu, ktorú vaša pokožka potrebuje k syntéze vitamínu D a stimulujú produkciu melanínu, čo je pokožke vlastná ochrana na zmiernenie bunkového poškodenia a spôsobuje opálenie. UVB lúče neprenikajú tak hlboko ako UVA lúče, iba do horných vrstiev pokožky. Spôsobujú však viac okamžitého poškodenia pokožky, napríklad spálenie. UVB žiarenie je priamo absorbované bunkovou DNA, čo môže viesť ku kožným ochoreniam, ako sú aktinická keratóza a kožné nádory.
Oba typy UV žiarenia môžu vyvolávať hyperpigmentáciu a prispievať k problémom, ako sú slnečné škvrny (známe tiež ako pigmentové škvrny) a melazma.